**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTo „Mokyklos pastato Balninkuose modernizavimas pritaikant socialinių paslaugų teikimui“ ĮGYVENDINIMUI**

2019 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, I prioriteto „Besimokanti, atsakinga ir aktyvi bendruomenė“ 1.5 tikslo „Saugus ir bendruomeniškas kraštas“ 1.5.2 uždavinio „Skatinti ir ugdyti gyventojų bendruomeniškumą“ 1.5.2.2 priemone „Bendruomenių inicijuotos vietos plėtros programos įgyvendinimas“, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais bei atsižvelgdama į Molėtų rajono vietos veiklos grupės „Keisdamiesi keičiame“ (toliau – VVG) vietos plėtros strategijos „Molėtų rajono VVG teritorijos vietos plėtros strategija 2014-2020 m.“ 1 prioriteto „Socialinės ekonomikos ir bendradarbiavimo vystymas“ priemonę Nr. LEADER-19.2-SAVA-5 „Kaimo gyventojams skirtų pagrindinių vietos paslaugų ir susijusios infrastruktūros gerinimas“, įgyvendinamą pagal Vietos projektų finansavimo sąlygų aprašo, patvirtinto VVG valdybos 2019 m. sausio 23 d. protokolu Nr. VP-01, 1.9 punktą ir į viešosios įstaigos universalaus daugiafunkcio centro „Kaimynystės namai“ 2019 m. kovo 15 d. raštą „Dėl prašymo Molėtų rajono savivaldybės administraciją tapti projekto „Mokyklos pastato Balninkuose modernizavimas pritaikant socialinių paslaugų teikimui“ partneriu“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija partnerio teisėmis įgyvendintų pareiškėjos viešosios įstaigos universalaus daugiafunkcio centro „Kaimynystės namai“ projektą „Mokyklos pastato Balninkuose modernizavimas pritaikant socialinių paslaugų teikimui“ pagal VVG vietos plėtros strategijos „Molėtų rajono VVG teritorijos vietos plėtros strategija 2014-2020 m.“ 1 prioriteto „Socialinės ekonomikos ir bendradarbiavimo vystymas“ priemonę Nr. LEADER-19.2-SAVA-5 „Kaimo gyventojams skirtų pagrindinių vietos paslaugų ir susijusios infrastruktūros gerinimas“.
2. Įsipareigoti Molėtų rajono savivaldybės biudžeto lėšomis padengti ne mažiau kaip 127 000 eurų tinkamų finansuoti projekto išlaidų, tenkančių Molėtų rajono savivaldybės administracijai.
3. Pritarti projekto „Mokyklos pastato Balninkuose modernizavimas pritaikant socialinių paslaugų teikimui“ įgyvendinimo jungtinės veiklos (partnerystės) sutarties pasirašymui su 1 punkte nurodytu pareiškėju.
4. Įpareigoti Molėtų rajono savivaldybės administracijos direktorių pasirašyti jungtinės veiklos (partnerystės) sutartį su pareiškėju.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras